**ČETVRTAK, 3. JUL U 20.00**

**VILA STANKOVIĆ, Čortanovci**

(U slučaju vremenskih nepogoda predstava se izvodi u SNP, Novi Sad)

**DVA VITEZA IZ VERONE**

Produkcija: Akademija umetnosti, Studentski kulturni centar Univerziteta u Banjaluci / Ruska akademija pozorišne umetnosti – GITIS, Moskva

Režija: Ilija Zaitsev, student režije GITISa

Igraju:

studenti III godine glume na Akademiji umetnosti u Banjoj Luci, klasa prof. Elene Trepetove Kostić

VITEZ PROTEJ - Miodrag Jovanović

VITEZ VALENTIN - Veljko Milijić

VOJVODA OD MILANA (Silvijin otac) i ANTONIO (Protejev otac) - Nikola Stanković

VITEZ TURIO (Valentinov suparnik) - Miloš Drljača

SILVIJA (Vojvodina ćerka) - Tara Desnica

JULIJA (plemkinja iz Verone) - Marija Polić

SPID (Valentinov sluga) - Isidora Radulović

LANS (Protejev sluga) - Mila Stanojević

LUCETA (Julijina služavka) - Mateja Mitić

KRAB (Lansov pas) - Vojin Topalović

RAZBOJNICI - Mila Stanojević, Isidora Radulović, Mateja Mitić

Scenografija / kostimografija: Vladimirka Velaga, pod mentorstvom prof. dr um. Dragane Purković Macan

Scenski pokret: prof. dr Renata Agostini

Scenski govor: prof. Biljana Đurović

Producentkinja predstave: Ivona Bijelić

Trajanje predstave: 1h 40’

**O PREDSTAVI**

Predstava „Dva viteza iz Veroneˮ predstavlja rezultat saradnje Akademije umetnosti Univerziteta u Banjoj Luci i prestižne Ruske akademije za pozorišne umetnosti – GITIS u Moskvi, te značajan korak u internacionalizaciji umetničkih programa Banjaluke i afirmaciji njenih mladih stvaralaca na međunarodnoj sceni.

Režiju predstave potpisuje mladi ruski reditelj završne godine GITISa, Ilija Zaitsev.

Predstava je premijerno izvedena na sceni Studentskog kulturnog centra Univerziteta u Banjoj Luci (SKC UNIBL) 15. aprila 2025. godine.

**REČ REDITELJA PREDSTAVE:**

Ovo je predstava o mladim i ambicioznim ljudima. O želji koja iznutra nagriza čoveka i ruši sve oko njega . O tome kako i mladi, pozitivni ljudi mogu da se pretvore u životinje i ubice. Možda je banalno, ali za mene je izazov da u Šekspirovim komedijama pronalazim nagoveštaj njegovih tragedija. Već tamo negde rađaju se Edmund i Jago. Ali, naravno, u ovom komadu ima i svetlosti, lepote i naivnosti - onoga što nam danas tako nedostaje.

**Ilija Zaitsev**

**O POZORIŠTU**

**Studentski kulturni centar** je podorganizaciona jedinica Univerziteta u Banjoj Luci, osnovana sa namerom da poboljša kvalitet kulturnog života i ispuni potrebe brojnih studenata banjalučkog univerziteta u najširem smislu. Pored toga što je svojim programskim aktivnostima usmeren na kulturu, on služi i za promociju i razvoj umetničkih i kulturnih dostignuća studenata. Programski se bazira na prezentaciji i promociji filmskih, pozorišnih, likovnih, dizajnerskih i svih ostvarenja studenata koji su povezani sa kulturom, kreativnošću i naukom. Sastoji se od multifunkcionalne sale, sa pozorišno-muzičkom scenom pogodnom za održavanje manifestacija kao što su promocije i prezentacije najrazličitijih kulturnih sadržaja.

Cilj je da Studentski kulturni centar postane glavno stecište studenata Univerziteta u kome će moći da razmjenjuju ideje i kreativni potencijal, kako između sebe tako i među kolegama drugih regionalnih, evropskih i svetskih univerziteta. Njegovim osnivanjem poboljšan je ne samo kvalitet studiranja studenata nego je obogaćen i sadržaj studentskog kampusa, koji iz godine u godinu raste u jedan samodovoljan i održiv prostor sa jedinstvenom kulturnom ponudom. Studentski kulturni centar, koji je zvanično otvoren 26. juna 2024. godine, teži da postane kultno meesto i rasadnik kreativnog potencijala studenata Univerziteta u Banjoj Luci.

**Ruski institut pozorišne umetnosti (GITIS)** je najveća i najstarija nezavisna škola pozorišne umetnosti u Rusiji. Smeštena u Moskvi, škola je osnovana 1878. odine.

Danas je GITIS profesionalna obrazovna institucija koja obučava studente u svim disciplinama umetničke forme: gluma, dizajn, režija, muzičko pozorište, balet, istorija i kritika, pozorišni menadžment i produkcija.

**unibl.org**

 **gitis.net**